Збіццё дрона ў Тэль-Бейдары

5 кастрычніка 2023 года прыкладна ў 11:30 раніцы па мясцовым часе турэцкі ўдарны беспілотнік быў збіты самалётам F-16 ВПС ЗША ля вёскі Тэль-Байдар пад Хасеке (Сірыя).

Ход падзей 
Турцыя часта крытыкавала Злучаныя Штаты за аказанне дапамогі курдскім атрадам народнай самаабароны ў Сірыі, якія яна разглядала як тэрарыстычную арганізацыю, як і РПК. Пасля выбуху ў Анкары, які адбыўся 1 кастрычніка, туркі разгарнулі авіябамбардзіроўкі Сірыйскага Курдыстана.

5 кастрычніка ў 7:30 раніцы ў ваколіцах горада Хасеке былі нанесены турэцкія ўдары. Некаторыя аб’екты, па якім білі туркі, знаходзіліся ў абвешчанай ЗША зоне абмежавання дзеянняў. Дроны заўважаны прыкладна ў адным кіламетры ад амерыканскіх сіл, што прымусіла вайскоўцаў схавацца ў бункеры. 

Па словах афіцыйных асоб Вашынгтона, турэцкі беспілотнік Bayraktar TB2 пралятаў паблізу амерыканскіх пазіцый ля вёскі Тэль-Бейдар. Як заўляў Белы дом, дрон ляцеў «несінхранізавана» і «небяспечна». Амерыканцы дзесяткі разоў спрабавалі звязацца з туркамі, каб папярэдзіць іх аб сваёй прысутнасці тут, але безвынікова. Затым яны вырашылі збіць дрон з F-16, так як амерыканскія камандзіры ацанілі беспілотнік як «магчымую пагрозу».

 Наступствы 
Турэцкі бок адмаўляў, што беспілотнік належаў яму. Як заявіў Пентагон, збіццё дрона было «прыкрым інцыдэнтам» і гэта было зроблена ў мэтах самаабароны. Міністры абароны дзвюх краін абмеркавалі інцыдэнт. 

 Заўвагі 

Катэгорыя:Авіяцыйныя здарэнні 2023 года
Катэгорыя:Замежны ўдзел у грамадзянскай вайне ў Сірыі
Катэгорыя:Кастрычнік 2023 года
Катэгорыя:Падзеі 5 кастрычніка
Катэгорыя:2023 год у Сірыі